Hillary Clinton เริ่มเจรจากับเจ้าหน้าที่อินเดีย เกี่ยวกับการดำเนินงานกับภาวะโลกร้อน
ความแตกต่างระหว่างสหรัฐกับอินเดีย ในการดำเนินงานกับภาวะโลกร้อนปรากฏชัดเมื่อรัฐมนตรีว่าการกระทรวงการต่างประเทศสหรัฐ Hillary Clinton เริ่
รัฐมนตรีว่าการด้านสิ่งแวดล้อมของอินเดียกล่าวว่าอินเดียไม่อาจยอมรับข้อผูกพันในการปล่อยก๊าซเรือนกระจกตามข้อเสนอสนธิสัญญา ว่าด้วยความเปลี่ยนแปลงของสภาพภูมิอากาศโลกได้ รัฐบาลของประเทศทั้งสหรัฐและอินเดียกล่าวว่าต้องการจะให้มีความตกลงออกมาจากการประชุมเรื่องความเปลี่ยนแปลงของสภาพภูมิอากาศโลกที่จะมีขึ้นที่กรุงโคเป็นฮาเก็นในธันวาคมแต่ถ้อยแถลงของเจ้าหน้าที่ระดับอาวุโสของประเทศทั้งสอง ภายหลังการประชุมอย่างไม่เป็นทางการทำให้เห็นความแตกต่างที่มีอยู่มาก ระหว่างบรรดาประเทศอุตสาหกรรมชั้นนำกับประเทศกำลังพัฒนาใหญ่ๆอย่างอินเดีย เกี่ยวกับการดำเนินงานรับมือกับปัญหานี้ รัฐบาลชุดประธานาธิบดีบารัคโอบามา สนับสนุนให้บรรดาประเทศอุตสาหกรรมลดการปล่อยก๊าซเรือนกระจกโดยเด็ดขาดและต้องการให้ประเทศกำลังพัฒนา ที่เศรษกิจกำลังเติบโตอย่างรวดเร็วอย่างอินเดีย และจีนลดการปล่อยก๊าซเรือนกระจกลงอย่างมากด้วยโดยที่จะต้องมีข้อผูกพันในเรื่องเป้าหมาย แต่รัฐมนตรีว่าการกระทรวงสิ่งแวดล้อมของอินเดียชัยราม ราเมศ กล่าวว่า แม้ว่ารัฐบาลอินเดียจะมีพันธกรณีในเรื่องพลังงานสะอาดแต่ก็ไม่สามารถยอมรับข้อผูกพันเรื่องเป้าหมาย เฉพาะเจาะจงในการปล่อยก๊าซเรือนกระจกได้และว่าท่าทีข้อยึดมั่นของอินเดียก็คืออินเดียไม่อยู่ในฐานะที่จะมีข้อผูกพันทางกฏหมายในเรื่องนี้แต่ไม่ใช่ว่าอินเดียจะไม่คำนึงถึงความรับผิดชอบในเรื่องการปล่อยก๊าซเรือนกระจกที่เพิ่มขึ้น ทูตพิเศษของสหรัฐด้านสภาพภูมิอากาศToddStern กล่าวว่า 80 % ของการปล่อยก๊าซเรือนกระจกนั้น มาจากบรรดาเศรษฐกิจที่กำลังพัฒนาอย่างรวดเร็วอย่างของอินเดียและของจีน และว่าจะต้องมีการพยายามหาช่องทาง ในการพัฒนาโดยที่ปล่อยก๊าซคาร์บอนในระดับต่ำ แต่รัฐมนตรีสิ่งแวดล้อมของอินเดียออกคำแถลงภายหลังการพบเจรจากับคณะเจ้าหน้าที่สหรัฐว่าแม้เศรษฐกิจอินเดียจะขยายตัวในระดับที่เป็นอยู่ไปอีก 10-20 ปีต่อไปแต่อัตราการปล่อยก๊าซเรือนกระจกต่อประชาชนรายหัว ก็ยังจะต่ำกว่าของในประเทศพัฒนาแล้ว ส่วนรัฐมนตรีว่าการต่างประเทศสหรัฐHillaryClinton กล่าวว่า การพบเจรจาครั้งนี้ก่อประโยชน์ และว่ายังมีอีกหลายด้านที่มีความเห็นพ้องกันมากกว่าความขัดแย้งและแสดงความเชื่อมั่นว่า จะสามารถบรรลุยุทธวิธีบางอย่าง ในการขบแก้ปัญหาเรื่องนี้ได้ก่อนจะมีการประชุมที่กรุงโคเป็นฮาเก็นรัฐมนตรีว่าการต่างประเทศสหรัฐกล่าวว่าสหรัฐเชื่อว่าความก้าวหน้าทางเศรษฐกิจของอินเดียเป็นผลประโยชน์ของทุกฝ่ายไม่ช่เฉพาะของอินเดียเท่านั้นและการแก้ปัญหาความยากจนและให้เด็กทุกคนในอินเดียมีโอกาสช่องทางในชีวิตนั้นก็เป็นเป้าหมายที่ประเทศทั้งสองต้องการร่วมกันแต่ก็สหรัฐเชื่อด้วยว่า มีช่องทางสำหรับการพัฒนาวิธีการแก้ปัญหา การปล่อยก๊าซเรือนกระจกได้ด้วย รัฐมนตรีว่าการต่างประเทศสหรัฐ HillaryClintonกล่าวว่าบรรดาประเทศที่เศรษฐกิจอยู่ตัวแล้วเป็นผู้ปล่อยก๊าซเรือนกระจกเป็นปริมาณมากกว่าประเทศอื่นและควรรับภาระมากกว่าในการทำความสะอาดสิ่งแวดและว่าประธานานาธิบดีโอบามาก็กำลังดำเนินการในเรื่องนี้